Nvidia este o corporație multinațională americană specializată pe producerea de procesoare grafice pentru calculatoare personale, stații grafice și dispozitive electronice mobile. Compania, cu sediul în Santa Clara, (Silicon Valley) California, a devenit un furnizor important de circuite integrate folosite pe chipset-urile plăcilor de bază, procesoare grafice și console de jocuri. Mărcile cele mai cunoscute ale firmei sunt seriile GeForce pentru gaming și Quadro pentru stațiile grafice.

În 2015 s-a iscat un scandal întrucât NVIDIA a etichetat incorect plăcile video din seria GeForce GTX 970 ca dispunând de o cantitate de 4 GB memorie video, iar, în realitate, memoria video care totalizează 4GB este împărțită în două segmente, de 3,5 GB și 0,5 GB. Procesul s-a încheiat în 2016, tribunalul american considerând ca fiind înșelătoare etichetarea plăcilor video GeForce GTX 970 ca dispunând de 4 GB memorie video și nu de 3,5 GB + 0,5 GB și a impus compania să plătească 1,3 milioane dolari drept costuri de judecată, în plus compania a acceptat să despăgubească toți cumpărători acestui model de placă video cu câte o sumă de 30 dolari, plătită o singură dată pentru fiecare exemplar GeForce GTX 970, indiferent de zona unde a fost comercializat, posesorul trebuind doar să prezinte dovada achiziției.

Cererea pentru unități de procesare grafică continuă să crească puternic, iar NVIDIA a dezvoltat cinci branduri de produse pentru a satisface nevoile utilizatorilor:

* GeForce
* Quadro
* nForce
* Tegra
* Tesla